Diari Oficial de la Generalitat Valenciana


Sumari del DOGV 6378, del 18-10-2010 (2010/11284)

Informació pública de la sol·licitud d'autorització administrativa, aprovació del projecte d'execució i declaració, en concret, d'utilitat pública, relativa a instal·lació elèctrica. Expedient número ATLINE/2010/261/03.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6378

Data del DOGV
:   18-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11300


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud d'autorització administrativa, aprovació del projecte d'execució i declaració, en concret, d'utilitat pública, relativa a instal·lació elèctrica. Expedient número ATLINE/2010/261/03. [2010/11898]  
Als efectes que disposen l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud d'autorització administrativa, aprovació del projecte d'execució i declaració, en concret, d'utilitat pública, de la instal·lació elèctrica que s'indica.  
Peticionari: Iberdrola Distribución Eléctrica, SAU.  
Emplaçament de la instal·lació: terme municipal d'Onil.  
Documents sotmesos a informació pública:  
- Projecte. Denominació: Línia aerosubterrània de mitjana tensió LA-100 S/C 20 kV tancament d'anella entre CTI Petusa Pla a CTI Pla del Quart.  
- Relació de béns i drets afectats.   
Característiques principals  
Origen i final: el punt de començament és el suport número 1. Se substituïx el suport que hi ha de la línia existent a CTI Petusa Pla i el suport de fi de tram, coincidirà amb el suport número 14 del projecte, en el polígon número 5, i connectarà amb la línia aèria existent que arriba al CTI Pla del Quart.   
Conductors: tram aeri d'alumini acer, 100-AL1/17ST1A, i en el tram subterrani, tres conductors del tipus JQAV-A2-GI-593 mm².  
Tensió nominal: 20 kV.  
Longitud tram aeri: 1.557 m.  
Longitud tram subterrani: 79 m.   
Pressupost: 123.454,75 euros.   
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació esmentada en el Servici Territorial d'Energia, situat en l'avinguda Rambla Méndez Núñez, número 41, cinquena planta, d'Alacant, així com dirigir al servici territorial esmentat les al·legacions, en dos exemplars, que es consideren oportunes en el termini de 20 dies, comptadors a partir de l'endemà de la publicació d'este anunci.   
Transcorregut el termini esmentat sense fer al·legacions, es considerarà que hi està d'acord i perdrà el dret al tràmit corresponent. Això, sense perjudici de la interposició dels recursos que calguen contra la resolució definitiva del procediment, en els terminis legalment i reglamentàriament establits.  
   
Alacant, 13 d'agost de 2010.- El cap del Servici Territorial d'Energia: Miguel García Mengual.  
  
\* \* \* \* \* \* \* \*